У 1937 г. І. Харыка рэпрэсіравалі. 11.09.1937 г. ён быў арыштаваны, а 28.10.1937 г. Ваеннай калегіяй Вярхоўнага суда СССР яму быў падпісаны смяротны прысуд. Даведаўшыся пра гэта, ён, па расказах іншых вязняў, кінуўся ў печ у турэмнай кацельні і згарэў там. Паводле іншых звестак, быў расстраляны з групай беларускіх пісьменнікаў. Бязлітасна абышліся і з яго сям’ёй: жонку Дзіну Звулаўну саслалі, дваіх маленькіх сыноў забралі ў дзіцячы прытулак НКУС, дзе яны і загінулі.